Jorge Burruchaga

Jorge Luis Burruchaga (* 9. október 1962, Gualeguay, Entre Ríos) je bývalý argentínsky profesionálny futbalista a v súčasnosti futbalový tréner. Hrával ako útočný stredopoliar a útočník. Preslávil sa strelením víťazného gólu vo finále Majstrovstiev sveta 1986.

 Kariéra 
Burruchaga bol členom tímu, ktorý vyhral Majstrovstvá sveta vo futbale 1986, pričom v zápase finále proti Nemecku strelil víťazný gól na 3:2. Odohral tiež všetky zápasy za Argentínu na Majstrovstvách sveta 1990. Spolu v národnom drese nastúpil v 59 zápasoch, v ktorých strelil 13 gólov.rsssf.com

V drese Independiente vyhral argentínsku ligu v roku 1983 a Copa Libertadores (najlepší strelec so 6 gólmi) a Interkontinentálny pohár v roku 1984.

V roku 1985 sa rozhodol prestúpiť do Európy, konkrétne do francúzskeho klubu FC Nantes. Neskôr hrával za US Valenciennes-Anzin. Počas jeho pôsobenia vo Francúzsku dostal zákaz činnosti na dva roky, pre pasívnu korupciu.The New York Times - "Argentine Charged in Marseilles Case" V roku 1995 sa vrátil do argentínskeho klubu Independiente.

Burruchaga bol trénerom Arsenal de Sarandí od roku 2002, kedy klub postúpil do najvyššej súťaže a počas jeho pôsobenia sa dokázal vyhnúť zostupu. Pred sezónou 2005/06 podpísal zmluvu s Estudiantes de La Plata, kde bol trénerom do mája 2006, kedy sa opäť vrátil do Independiente, tentokrát však ako tréner. Tu skončil v apríli 2007, neskôr trénoval Banfield a znovu Arsenal de Sarandí.

 Referencie 

 Externé odkazy 
 national-football-teams.com 

 Zdroj 

Kategória:Narodenia v 1962
Kategória:Argentínski futbalisti
Kategória:Hráči Club Atlético Independiente
Kategória:Hráči FC Nantes
Kategória:Hráči Valenciennes FC
Kategória:Hráči Majstrovstiev sveta vo futbale 1986
Kategória:Hráči Majstrovstiev sveta vo futbale 1990
Kategória:Argentínski futbaloví tréneri
Kategória:Majstri sveta vo futbale